stanford-oval/wikipedia huggingface dataset:
אמיליה (אותלו)

| --- | --- |

 יוצרים:  ויליאם שייקספיר 
 
אמיליה היא דמות בטרגדיה אותלו מאת ויליאם שייקספיר, אותה ביסס על הסיפור "Un Capitano Moro" ("מצביא המורי") משנת 1565, מאת ג'ירלדי צ'ינתיו. במקור, הדמות מתוארת כצעירה וטהורה ומכונה בפשטות אשת הסמל, שהופכת לבת לווייתה של דסדמונה בקפריסין. אצל שייקספיר דמות זו נקראת אמיליה, אשתו של יאגו, הסמל של אותלו, והיא המלווה ואשת הסוד של אשתו של אותלו, דסדמונה. למרות שהיא נחשבת לדמות משנית, היא גולמה על ידי מספר שחקניות בולטות וביניהן ג'ויס רדמן, שהייתה מועמדת לפרס האוסקר על הופעתה בתפקיד זה בעיבוד הקולנועי משנת 1965, עם לורנס אוליבייה בתור אותלו.
תפקידה במחזה

אמיליה מוזכרת לראשונה בתמונה השלישית של המערכה הראשונה, כאשר אותלו מבקש מיאגו לאפשר לאשתו ללוות את דסדמונה לקפריסין, אך היא עצמה מופיעה לראשונה על הבמה רק בתמונה הראשונה של המערכה השנייה, כאשר היא יורדת לקפריסין עם יאגו, דסדמונה ורודריגו. היא מתלוצצת קצרות עם חבריה לפני שהיא עוזבת את הבמה, כביכול כחלק מפמלייתה של דסדמונה. היא מופיעה שוב בתמונה השלישית של אותה מערכה, כנראה כמלווה של דסדמונה, אף כי הדבר אינו מוזכר במפורש. בסוף תמונה זו, יאגו לבדו, זומם לגבי אמיליה כי " אשתי צריכה להשתדל אצל גברתה למען קאסיו - אֶתַפְעֵל אותה לזה".
בתחילת המערכה השלישית, מבקש קאסיו מאמיליה "סדרי לי רגע להחליף כמה מלים לבד עם דסדמונה" ואמיליה נעתרת; בתמונה השלישית של מערכה זו, אמיליה נוכחת בעת שיחתם של דסדמונה וקאסיו, וכן בהמשך כאשר דסדמונה דוחקת באותלו לקבל את הסגן. באותה תמונה, מוצאת אמיליה את הממחטה של דסדמונה, אבל יאגו חוטף אותה ממנה ואוסר עליה לגלות את מקום הימצאה. ואכן, בתמונה הרביעית, כאשר דסדמונה שואלת את אמיליה לגבי המטפחת, מכחישה אמיליה כל ידיעה עליה. לאחר שאותלו זועם על אובדן המטפחת, מנסה אמיליה לנחם את דסדמונה.
בתמונה השנייה של המערכה הרביעית, חוקר אותלו את אמיליה והיא עומדת בתוקף על חפותה של דסדמונה. בתמונה הבאה היא משוחחת עם דסדמונה על דעותיהן השונות אודות נישואים ונאמנות. אמיליה קובעת כי היא עצמה תנאף בעלה ירוויח מכך, וכן כי הבעלים הם אשמים תוך שהיא טוענת בעד שוויון וכבוד הדדי בנישואים.
אמיליה מופיעה לזמן קצר בתחילת המערכה החמישית, אז היא תוקפת מילולית את ביאנקה, לאחר ששמעה על מעורבותה לכאורה בתקיפה של קאסיו. בתמונה השנייה, היא מודיעה לאותלו על מותו של רודריגו ועל ניסיון הרצח של קאסיו. היא קוראת לעזרה ויאגו, מונטנו וגראטיאנו מופיעים.
כאשר אותלו אומר לה שיאגו סיפר לו על כך שדסדמונה "בוגדת" בו עם קאסיו, היא מאשימה אותו בחוסר יושר חמור, אשר הוביל לרצח בלתי מוצדק. כשהיא שומעת על המטפחת, היא חושפת את תפקידה ויאגו מאיים עליה, ואז הורג אותה בהזדמנות הראשונה. היא מתה כשהיא שרה את השיר של דסדמונה ומדברת על הטוהר שלה ואהבתה לאותלו, שרועה לצד גבירתה.
ניתוח דמותה

אמיליה היא דמות מינורית יחסית בחלק גדול מהמחזה; עם זאת, היא מהווה ניגוד בולט לדסדמונה הרומנטית והנאיבית, ומוכיחה כי היא עצמה אינטליגנטית וצינית, במיוחד בכל הנוגע לגברים ולנישואים, כמו למשל בדבריה לדסדמונה בתמונה השלישית של המערכה הרביעית, בהם היא מפרטת את החסרונות והפגמים של המין הגברי. היא גם מודה באותה תמונה כי הייתה מוכנה לנאוף אם התמורה לכך גבוהה מספיק, בניגוד חד לדסדמונה, שנראה שכמעט ואינה מסוגלת להאמין שכל אישה יכולה אפילו להרהר על מעשה שכזה:
"האמת, נדמה לי - כן הייתי, ומכסה אחרי שעושה. ברור, לא הייתי עושה דבר כזה בשביל איזו טבעת, חתיכת בד, חלוק, תחתוניות או מצנפות, או מותרות זוטות כאלה. אבל בעד כל העולם! אלוהים ירחם, מי לא תעשה לבעלה קרניים כדי לעשות אותו למלך? הייתי מסתכנת בטיפה של אבדון בשביל זה".
מיד לאחר מכן פורשת אמיליה בפני דסדמונה את משנתה על גברים ועל נישואים, ומתייחסת באופן פמיניסטי מובהק לנשים כטרף של התיאבון הגברי. היא מאשימה את הגברים במצבם של הנשים, ומאמינה בצורך בשוויון עד כדי כך שהיא מנסה לשכנע את דסדמונה לא להשלים עם קנאתו של אותלו.
אולם, בניגוד לעמדותיה, היא מנוצלת על ידי בעלה שלה (יאגו), אשר משתמש בחברות הקרובה בין אמיליה לדסדמונה כדי לגנוב את המטפחת של דסדמונה, על מנת שתשמש אותו להפללת דסדמונה וקאסיו בניאוף. אמיליה אמנם מסרבת לבקשתו לתת לו את המטפחת, אך יאגו חוטף אותה ממנה וכל שהיא יכולה לעשות הוא לשאול מה בכוונתו לעשות בה (מערכה שלישית, תמונה שלישית). בהמשך היא גם משקרת לדסדמונה ששואלת אותה היכן המטפחת, והיא עונה לה כי אינה יודעת. נראה כי על אף השקפותיה, נאמנותה של אמיליה חצויה בין בעלה לבין חברתה, ייתכן גם משום שהיא מודעת למעמדן הנחות של נשים באותה תקופה ולאפשרויות המוגבלות עד מאוד שיש להן. יש לציין כי היא אינה מודעת כלל למלוא תוכניתו של יאגו עד לסוף המחזה.
במהלך המחזה, אומר יאגו בשתי הזדמנויות שונות כי הוא חושד שאמיליה בגדה בו גם עם אותלו וגם עם קאסיו, מה שלעיתים יכול להיראות כמניע אפשרי למעשיו; עם זאת, יש בתוך המחזה מעט מאוד אינדיקציות, אם בכלל, המצביעות על כך שלחשדותיו יש בסיס כלשהו במציאות.
לאחר הרצח של דסדמונה, אמיליה שוב מפגינה את חשיבתה העצמאית ותפיסתה הפמיניסטית, כאשר היא מתעמתת עם אותלו תוך שהיא מתעלמת מאיומיו כלפיה. בנוסף, לאחר שהיא מבינה כי בעלה גרם לרצח, היא מוקיעה את מעשיו וחושפת את חלקה במציאת המטפחת והעברתה הלאה. על אף האומץ והישירות שלה, ואולי דווקא בגללם, גם היא נרצחת על ידי בעלה במהלך המערכה האחרונה.
הערות שוליים

↑  Shakespeare, William. Four Tragedies: Hamlet, Othello, King Lear, Macbeth. Bantam Books, 1988.
↑  Bevington, David and Kate. Hecatommithi: Third Decade, Seventh Novella from Four Tragedies: Hamlet, Othello, King Lear, Macbeth. Bantam Books, 1988.
| --- | --- |
בקרת זהויות :  NLI: 987007599946705171  LCCN: sh2010013376 
ציור מאת לודוביקו מרצ'טי
אנתוני קנדי

אנתוני מקלאוד קנדי (בשם מלא באנגלית: Anthony McLeod Kennedy; נולד ב-23 ביולי 1936) הוא שופט בית המשפט העליון של ארצות הברית לשעבר. היה הקול המתנדנד והמכריע בהכרעות רבות של 4–5 בין שמרנים לליברלים בבית המשפט העליון, עד לפרישתו 
ב-31 ביולי 2018.
קורות חיים

קנדי נולד בסקרמנטו, קליפורניה. הוא אינו קשור למשפחת קנדי.
למד לתואר ראשון במדע המדינה באוניברסיטת סטנפורד, לאחר שלמד שנה אחת גם בבית הספר לכלכלה של לונדון. בשנת 1961 סיים תואר במשפטים מבית הספר הרווארד למשפטים.
במשך שנים רבות היה פרופסור למשפט חוקתי באוניברסיטת הפאסיפיק בקליפורניה וכיהן בוועדות משפטיות שונות מטעם הממשל. ב-1975 מונה על ידי ג'רלד פורד לשופט בבית המשפט הפדרלי לערעורים במערב ארצות הברית.
ב-1987 לא הצליח רונלד רייגן למנות את רוברט בורק לשופט עליון, הואיל והסנאט היה בשליטת המפלגה הדמוקרטית והדמוקרטים התנגדו לעמדותיו. שופט אחר שבו חפץ רייגן נאלץ לפרוש אחרי שהתברר כי עישן מריחואנה. קנדי היה המועמד השלישי וזכה באישור פה אחד של הסנאט, מצד שתי המפלגות. הוא החל בכהונתו בפברואר 1988.
בתפקידו מצטייר קנדי כשמרן בנושאים כלכליים וכאיש האמצע בעניינים חברתיים. בדרך כלל, הוא נוטה להגדיל את זכויות המדינות על חשבון הממשל הפדרלי. קנדי התנגד לאפליה מתקנת; תמך בהיתר ההפלות, אך נוטה לצמצמו ולא להחילו על צורת הפלה שנראות אכזריות יותר כמו "לידה חלקית"; תמך בצמצום עונש המוות, כך שלא יחול על מפגרים ועל קטינים; כתב שני פסקי דין חשובים שהרחיבו את זכויות ההומוסקסואלים, האחד ביטל את חוקי המדינות האוסרים על יחסים "שלא כדרך הטבע", השני אסר על אפליה בגין נטייה מינית.
בתחילת כניסתו לתפקיד הצטייר קנדי כשמרן בדמותו של אנטונין סקאליה, אולם השניים התרחקו מאוד עם הזמן וכמה מפסיקותיו של קנדי בזכות חירויות הפרט גדושות ברטוריקה ליברלית נלהבת. השימוש שעשה בחוקיהן של אומות אחרות עורר זעם רב בקרב פוליטיקאים שמרנים עד כדי קריאות להדחתו שנשמעו בפי גורמים בימין הדתי באמריקה.
קנדי הפתיע כשקבע בפסק דין קלו נגד ניו לונדון כי זכותן של הרשויות להפקיע רכוש פרטי על מנת לאפשר פיתוח אזור בידי יזמים. בכך הצטרף לשופטים הליברלים שסברו כי התיקון החמישי לחוקה, בו נקבע כי רכוש פרטי יכול להילקח לשימוש ציבורי רק בהינתן פיצוי הולם לבעל הרכוש, מקיף כ"שימוש ציבורי" גם העברת רכוש מגורם פרטי אחד לאחר.
בבחירות 2000, בפסק דין שהכריע את גורל ספירת הקולות בפלורידה, הצטרף קנדי לרוב השמרני שנתן את הנשיאות לג'ורג' בוש וכתב את פסק הדין מטעם בית המשפט. בכך עמד בלחצים רבים שהפעילו עליו השופטים הליברליים, שראו בו את הקול הצף. הוא הצטרף לשמרנים גם כשסבר שהצבת עשרת הדיברות בבית משפט אינה מפרה את הפרדת הדת מהמדינה, הקבועה בתיקון הראשון.
מנגד, קנדי גם הצטרף למחנה הליברלי בבית המשפט במספר פסיקות, ביניהן הפסילה של בית המשפט העליון של ארצות הברית את החוק הפדרלי ששלל הטבות מזוגות חד-מיניים ביוני 2013, כאשר היה לקול המכריע בין המחנה הליברלי לשמרני בבית המשפט. הוא גם תמך בחוקיות רפורמת הבריאות של הנשיא ברק אובמה, חוק הגנת החולה וטיפול בר השגה, בעתירה שהוגשה נגד סעיף מרכזי בחוק, כשהצטרף לדעת הרוב בהחלטת 3–6 שופטים ב-25 ביוני 2015.
בפסק הדין התקדימי אוברגפל נגד הודג'ס ב-26 ביוני 2015, היה קנדי לקול המכריע בהחלטה שהתקבלה ברוב של 4–5, בה נקבע כי נישואים חד-מיניים הם זכות חוקתית בכל 50 המדינות של ארצות הברית.
ב-27 ביוני 2018 הודיע קנדי לנשיא ארצות הברית דונלד טראמפ על פרישה מכהונתו בבית המשפט העליון. הפרישה נכנסה לתוקפה ב-31 ביולי 2018.
הערות שוליים

↑  Bravin, Retrieved June 18, 2013. Jess Court Conservatives Prevail June 28, 2011
↑  מערכת "הארץ", העליון בארה"ב פסל את החוק הפדרלי ששלל הטבות מזוגות חד-מיניים, באתר הארץ, 26 ביוני 2013
↑  רויטרס, פסיקה היסטורית בארה"ב: בית המשפט העליון הכיר בנישואים חד-מיניים, באתר הארץ, 26 ביוני 2015
↑  רעות הדר, הזדמנות נדירה לנשיא: בית משפט שמרני באתר ערוץ 7, י"ד בתמוז תשע"ח 27.06.18
| --- | --- |
בקרת זהויות :  NLI: 987007319669105171  PLWABN: 9810600305705606  BIBSYS: 1479731351838  GND: 139085033  ISNI: 0000 0000 7886 1020  LCCN: n88077384  SNAC: w62j6hr9  SUDOC: 145875512  VIAF: 26149596   WorldCat (עם VIAF): 26149596
אליאנה לוהן

| --- | --- |
אין תמונה חופשית
 לידה:  22 בדצמבר 1993 (בת 30) הברונקס, ארצות הברית 
 סוגה מועדפת:  מוזיקת פופ 
 מדינה:  ארצות הברית 
 תקופת הפעילות:  מ-1998 
 http://alianalohan.org/
 פרופיל ב-IMDb
 
אליאנה טיילור " אלי " לוהן (באנגלית: Aliana Taylor "Ali" Lohan ; נולדה ב-22 בדצמבר 1993) היא דוגמנית, זמרת ושחקנית אמריקאית. לוהן היא אחותה הצעירה של השחקנית והזמרת לינדזי לוהן .
ביוגרפיה

לוהן נולדה בקולד ספרינגס הארבור, ניו יורק, בלונג איילנד, לדונטה "דינה" (לבית סאליבן) ולמייקל לוהן, . היא אחותה הצעירה של השחקנית לינדזי לוהן ומייקל לוהן ג'וניור, ואחותה הגדולה של דקוטה "קודי" לוהן. דרך אביה, יש לה שלושה אחים למחצה צעירים יותר; אחות למחצה אשלי הורן  ושני אחים למחצה, לנדון ולוגן לוהן.  אלי לוהן היא בודהיסטית. היא המירה את דתם לבודהיזם לאחר שגדלה כקתולית. לוהן מוזיקאית .
קריירה

בשנת 2005, היא הופיעה בקליפ של אחותה לינדזי לוהן לשיר " Confessions of a Broken Heart (Daughter to Father) ". הקריירה המוזיקלית של לוהן החלה כשהוציאה אלבום חג המולד, "Lohan Holiday", בסוף 2006 תחת YMC Records (שוחרר מחדש ב-2012 תחת הכותרת "חג המולד עם אלי לוהן" ). סינגל (" All the Way Around ") שוחרר ב-9 ביולי 2008 (סדרת הריאליטי Living Lohan), שהגיע למקום ה-75 במצעד השירים הדיגיטליים .
כשחקנית, לוהן הופיעה במידה רבה בתפקידים לא מוכרים בסרטים של אחותה, בשנת 2008 הופיעה בסרט "Mostly Ghostly", עיבוד קולנועי לרומן האימה/פנטזיה מאת רוברט לורנס סטיין .
לוהן החלה לדגמן בגיל שלוש, דרך סוכנות הדוגמניות פורד מודל והופיעה בקמפיינים מודפסים עבור מגזינים כמו Teen Vogue ו- Vogue Bambini. היא הופיעה על השער של CosmoGirl עם אחותה לינדזי בנובמבר 2006.  בשנת 2011, היא חתמה על חוזה דוגמנות רב שנתי ב- NEXT models, מאוחר יותר הופיעה על השער של מגזין Fault . ב-2013 היא חתמה בסוכנות הדוגמנות וילהלמינה .
ב-15 בנובמבר 2018, חשף המגזין בילבוד שלוהן הוציאה סינגל נוסף "Long Way Down" ועובדת על מיני-אלבום.
פילמוגרפיה

| שנה | כותרת | תפקיד | הערות |
| --- | --- | --- | --- |
| 1998 | אבא מתארס | ילדה בשדה התעופה | ללא קרדיט |
| 2000 | בובה אמא | ילדה בדוכני כדורגל | ללא קרדיט |
| 2007 | אני יודעת מי הרג אותי | אוברי פלמינג הצעירה | ללא קרדיט |
| 2008 | Mostly Ghostly | טרייסי ווקר | ישיר לווידאו |
| 2022 | חג מולד בלתי נשכח | סטייליסטית |  |
| שנה | כותרת | תפקיד | הערות |
| --- | --- | --- | --- |
| 2005 | E! True Hollywood Story: Lindsay Lohan | עצמה | סרט תיעודי של סדרת טלוויזיה |
| 2008 | Living Lohan | עצמה | חבר צוות ראשי; 9 פרקים |
| 2011 | משפחת קרדשיאן | עצמה | "חתונת האגדות של קים: אירוע קרדשיאן - חלק 2" (עונה 6, פרק 15) |
| 2014 | לינדזי | עצמה | "חלק ראשון" (עונה 1, פרק 1) |
| 2019 | Lindsay Lohan's Beach Club | עצמה | "לגדול לוהן" (עונה 1, פרק 13) |
הערות שוליים

↑  "Ali Lohan Face Photos: No Plastic Surgery, Says Rep". People. נבדק ב-25 בדצמבר 2014. {{cite web}}:  (עזרה)
↑  St. Paul, Jonathan (28 במאי 2008). "Honestly? Ali Lohan Channeling Blair Waldorf". T Magazine. נבדק ב-25 בדצמבר 2014. {{cite web}}:  (עזרה)
↑  Meaghan Murphy. "Kendall Jenner and Ali Lohan: Are they really models?". Fox News. נבדק ב-25 בדצמבר 2014. {{cite web}}:  (עזרה)
↑  Macatee, Rebecca (12 באוגוסט 2013). "Lindsay Lohan Looks Happy and Healthy on Post-Rehab Shopping Trip With Ali—See the Pics". E! News. נבדק ב-25 בדצמבר 2014. {{cite web}}:  (עזרה)
↑  D'Zurilla, Christie. "Michael Lohan: DNA test confirms 17-year-old is his daughter". Los Angeles Times. נבדק ב-6 בדצמבר 2016. {{cite news}}:  (עזרה)
↑  Webber, Stephanie; Brown, Brody (31 בדצמבר 2014). "Kate Major Gives Birth, Welcomes Baby Boy Logan With Michael Lohan". Us Weekly. Us Weekly. נבדק ב-6 בדצמבר 2016. {{cite web}}:  (עזרה)
↑  "9 Celebrities who publicly changed their religion". India.com (באנגלית). 27 במאי 2016. נבדק ב-30 באוקטובר 2018. {{cite news}}:  (עזרה)
↑  "Lindsay Lohan Is Reportedly Converting to Islam". Complex.com (באנגלית). נבדק ב-30 באוקטובר 2018. {{cite web}}:  (עזרה)
↑  "From Richard Gere to Katie Holmes: When celebs left their religion". dna (באנגלית אמריקאית). 22 במאי 2016. נבדק ב-30 באוקטובר 2018. {{cite news}}:  (עזרה)
↑  "Lindsay Lohan confirms she's studying Islam after being seen with a Koran". The Washington Times (באנגלית אמריקאית). נבדק ב-30 באוקטובר 2018. {{cite news}}:  (עזרה)
↑  "Billboard - Music Charts, Music News, Artist Photo Gallery & Free Video". Billboard. נבדק ב-25 בדצמבר 2014. {{cite web}}:  (עזרה)
↑  "Series focuses on life of Aliana Lohan". Houston Chronicle. 9 ביולי 2008. נבדק ב-12 בדצמבר 2012. {{cite web}}:  (עזרה)
↑  "Aliana Lohan". IMDb. נבדק ב-30 ביולי 2019. {{cite web}}:  (עזרה)
↑  "Aliana Lohan signs modelling contract". Belfast Telegraph. 10 באוגוסט 2011. נבדק ב-10 באוגוסט 2011. {{cite news}}:  (עזרה)
↑  "Aliana Lohan: skinny to a Fault?". Stuff.co.nz. 24 באוקטובר 2011. נבדק ב-12 בדצמבר 2012. {{cite web}}:  (עזרה)
↑  "Aliana Lohan Unveils Debut Single 'Long Way Down': Exclusive". Billboard.com. 2018-11-15. נבדק ב-2020-04-16.
| --- | --- |
בקרת זהויות :  ISNI: 0000 0003 7295 6709  LCCN: no2012093334  MusicBrainz: 35c354be-8d8a-4a83-8041-7129042dc780  VIAF: 255738160   WorldCat (עם VIAF): 255738160
דוב שפתני

| דוב שפתני |
| --- | --- |
 דב שפתני
מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: דוביים
סוג:: Melursus 
מין:: דוב שפתני
שם מדעי
 Melursus ursinus ‏שו, 1791
תחום תפוצה
 בירוק - תפוצה נוכחית, בשחור - תפוצה בעבר.

דובת דוב שפתני עם גוריה מתת המין וM.u. ursinus
דוב שפתני (שם מדעי: Melursus ursinus) הוא מין יחיד בסוגו של יונק גדול ממשפחת הדוביים. מצוי בתת-היבשת ההודית ותזונתו מתבססת על אכילת טרמיטים.
לדוב שפתני שני תת-מינים:
דוב שפתני סרי-לנקה (Melursus ursinus inornatus) - סרי לנקה
דוב שפתני נפוץ (Melursus ursinus ursinus) - הודו, נפאל, בהוטן ובנגלדש
דוב שפתני מהתת מין M.u. inornatus
הופעה

הדוב השפתני הוא דוב קטן בעל פרווה ארוכה וסבוכה בעיקר באזור הכתפיים. צבע הפרווה הוא בדרך כלל שחור, אך נצפו פרטים עם אניצי פרווה חומה, אפורה, אדמדמה ובצבע קינמון. סימן ההיכר הבולט הוא כתם לבן/צהבהב גדול בצורת U או Y על החזה. החוטם בהיר ומסוגל לתזוזה; הנחיריים ניתנים לסגירה בעת הצורך. יש סברה שדילדול השיער בחרטום הפה, מסייע לו כנגד הפרשות הטרמיטים שהם עיקר מזונו.
בוגרים מגיעים לאורך 150–190 ס"מ, הזכרים שוקלים 80–140 ק"ג ואילו הנקבות 55–95 ק"ג.
אזורי מחיה ותפוצה עולמית

תיעוד המאובנים של הדוב מגיע לתקופת המיוקן לפני 5 מיליון שנים, אז נראה כי הגיע לתת-היבשת ההודית. הדובים השפתניים שוכנים בדרך כלל באזורים מיוערים ובאדמות מרעה, בעיקר בגבהים נמוכים, והם מעדיפים יערות יבשים ואזורים בעלי סלעים חשופים. מרבית האוכלוסייה שוכנת בהודו ובסרי לנקה, אך נצפו פריטים גם בבנגלדש, נפאל ובהוטן.
רבייה

ההזדווגות מתרחשת בחודשי הקיץ: מאי, יוני ויולי. בשבי תהליך החיזור וההזדווגות נמשך יום-יומיים בלבד, בזמן זה הדובים אלימים וצעקניים ביותר. תקופת העיבור אורכת 6–7 חודשים, ברוב ההריונות נולד גור יחיד או שניים אך תועדו מקרים של לידת שלישייה. הגורים נולדים במאורות שבאדמה, ונשארים בהן עד גיל 3 חודשים. הגורים צמודים לגב אמם, ייחודי למין זה במשפחת הדובים. הם נשארים בקרבתה עד להיותם בוגרים, בגיל שנתיים לפחות, לכן הנקבות מתעברות רק פעם בשלוש שנים. בטבע הם חיים כ-25 שנה ובשבי 40 שנה.
ארגון חברתי והתנהגות

דוב שפתני הוא יונק לילי. מן התצפיות המעטות שנעשו בטבע מסיקים שהדובים חיים ביחידות, למעט נקבות עם גורים. לדעת החוקרים שטח המחיה קטן, והדובים אינם טריטוריאליים ולעיתים חולקים אותו שטח עם פריטים נוספים. הדובים טפסנים מצוינים. הם מתקשרים עם פריטים אחרים במגוון קולות והבעות פנים, שטיבם עדיין לא מובן לחוקרים.
תזונה

עיקר התזונה הם הטרמיטים, ואנטומיית המין מתואמת לכך: שפות הפה חסרות שיער ובולטות. מספר שיניים חותכות חסרות, כך שישנו מרווח בפה דרכו יכול הדוב למצוץ את הטרמיטים. קולות המציצה נשמעים ממרחק 100 מטרים. מזונם כולל גם ביצים, חרקים שונים, חלות דבש, נבלות ושאר דברים. באזור נפאל אוכל המין פירות רבים בין מרץ ליוני. בשל מזונו הנמצא תמיד, לא סובל המין מרעב וממחסור בניגוד לדובים אחרים. מבנה גופו הקטן אינו צורך אנרגיה רבה, ולכן מזונו מספק אותו. הוא גם אינו זקוק לשנת חורף כדי לשמר את כוחו.
המפגש עם האדם

הדוב חולק את מקום מחייתו עם האדם. הוא נחשב לדוב אלים וחם מזג, לעיתים קרובות פוגע ביבולים ועל כן צדו אותו החקלאים במשך שנים רבות. כיס המרה ושאר חלקים בגופו משמשים מרכיבים ברפואה הסינית. בשנות ה-70 נמכרו חלקי גוף השייכים ל-1,500 פריטים. הדוב השפתני היה בין הראשונים ממשפחת הדובים שאולף, והוא היה הדוב הרוקד הראשון. כיום נותרו רק 10,000 פריטים והמין נחשב כפגיע ביותר.
מקור השם הלועזי (Sloth Bear) בחוקרים הראשונים שהגיעו למקום חיותו של המין, בשנת 1700 לערך. הם ראו אותו מרחוק נתלה על ענף (התנהגות שטרם נצפתה), ובתחילה נראה להם כסוג של החיה הקרויה עצלן דווקא[דרוש מקור]. רק ב-1810 כאשר הביאו את הדובים לאנגליה, התברר שיוכו האמיתי. למרות השם, המין אינו איטי והוא מגיע למהירות אדם, אך הליכתו מסורבלת קמעה.
הערות שוליים

↑  דוב שפתני באתר הרשימה האדומה של IUCN
| --- | --- |
בקרת זהויות :  NLI: 987007593038105171  NKC: ph809007
דוד איזמוז'יק

דוד ולאה איזמוז'יק
דוד איזמוז'יק (ראשון מימין) בוועד המפקח של גמנסיה הרצליה, 1911
דוד איזמוז'יק (1873 - 10 במרץ 1952) היה סוחר, ממייסדי תל אביב, חבר מועצת העיר וסגן ראש העירייה.
ביוגרפיה

איזמוז'יק נולד בכ"ט בכסלו תרל"ד בשטעטל בבינוביצ'י שברוסיה (היום בבלארוס) בקרבת סמולנסק ב-1873. הוא עסק בסחר בעצים וניהל בית חרושת לזכוכית. במקביל, היה חבר בוועד הציוני בסמולנסק.
ב-1905 עלה עם רעייתו לאה וארבעת ילדיהם לארץ ישראל. המשפחה התיישבה ביפו, בה פתח איזמוז'יק עסק למסחר בעצים וחומרי בניין. הוא הצטרף ל"אחוזת בית", ובהגרלת המגרשים שנערכה ב-1909, זכה במגרש שלימים יהיה ברחוב ליליינבלום 22.
בתל אביב עסק איזמוז'יק בפעילות ציבורית ענפה. הוא היה חבר בוועד המקומי, ומונה על הכנת קבלת הפנים לברון רוטשילד שהגיע לביקור בעיר ב-1914. כן היה חבר בוועד המפקח של גימנסיה הרצליה ובוועד ההגירה שסייע למגורשי תל אביב ויפו ב-1917. משפחת איזמוז'יק עצמה הייתה בין המגורשים, ועד סיום מלחמת העולם הראשונה התגוררה בבית אחותו בפתח תקווה.
לאחר כינונה של עיריית תל אביב ב-1922 היה איזמוז'יק לחבר מועצת העיר, ובמשך זמן מה שימש כסגנו של ראש העיר מאיר דיזנגוף. במסגרת פעילותו בעירייה היה חבר בוועדת הכספים, ובוועדות לשכר דירה ולסיפוח השכונות לתל אביב. כן היה בין מקימי תחנת מכבי האש הראשונה בעיר ובית הספר למסחר "גאולה". כן כיהן כנשיא הסניף המקומי של בני ברית וכחבר בהנהלת לשכת המסחר היהודית בתל אביב.
איזמוז'יק ראה חשיבות גדולה בפיתוחה של תל אביב כעיר מודרנית ושוקקת חיים, וכך כתב ב-1926:
הדבר היחיד שמשך את העולים לתל אביב היה זה שמצאו בה את כל הנוחיות שהיו רגילים בה באירופה: מאור אלקטרי, מים, קצת ניקיון, סינמה, אופרה ותיאטרון, וגם בתי ספר פחות או יותר משוכללים... נתרבו הרסטורנים, בתי הקפה ונשפי חשק וריקודים על הגגות... הרחובות הומים, הרסטורנים מלאים, בבתי הקפה עד שתיים בלילה שירה, נגינה וריקודים... ה"עדן" מושך באורותיו המרובים, האופרה - בקולותיה הבוקעים, והגזוז בכל מקום רותח ומעלה אד בכל פינה שאתה פונה. ומעניין שעל העסקנים שלנו ונטורי קרתא ראו את כל זה ושמחו: "זוהי קפיצה אמריקנית, ככה צריכה ארץ ישראל להתפתח... עוד שנה ועוד שנתיים ותל אביב תהיה לודז' שנייה".
מבחינה פוליטית נמנה איזמוז'יק עם אנשי "המחנה האזרחי", וטען כי על התנועה הציונית לתמוך גם ביוזמה פרטית ולא רק במעמד הפועלים.
לשניים נולדו ארבע בנות ובן.
על שמם של דוד ולאה איזמוז'יק נקרא רחוב בשכונת גני צהלה.
בתו סימה נישאה ליצחק ציזלינג, שהיה מפקד "ההגנה" בתל אביב ואחיו של אהרן ציזלינג, שר החקלאות הראשון ומחותמי מגילת העצמאות. בתם היא רות איזקסון.
איזמוז'יק מת ב-10 במרץ 1952. הוא קבור בבית הקברות טרומפלדור.
לקריאה נוספת

'איזמוז'יק, דוד', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 40. (הספר בקטלוג ULI)
הערות שוליים

↑  הקבר של דוד איזמוז'יק בבית הקברות טרומפלדור, באתר BillionGraves
| --- | --- |
בקרת זהויות :  NLI: 987007307692905171  ISNI: 0000 0004 0285 5424  VIAF: 6098160668270703560007   WorldCat (עם VIAF): 6098160668270703560007
דיכוי הגנה אווירית

AGM-88 הארם נישא מתחת לכנף F/A-18C הורנט
מבצעי דיכוי הגנה אווירית (באנגלית: Suppression of Enemy Air Defences, בקיצור: SEAD) נועדו לפגיעה במערכות המכ"ם של סוללות טילי קרקע-אוויר (טק"א) ותותחי הנ"מ של האויב. פעולת אלו מתבצעות בדרך כלל בשעות הראשונות של המערכה, ונועדו לאפשר חופש טיסה לכלי הטיס התוקפים.
דיכוי הגנה אווירית כוללים את המרכיבים הבאים:
הפעלת לוחמה אלקטרונית לשיבוש פעולת המכ"מים של האויב.
תקיפה של סוללות הטק"א והנ"מ והמכ"מים שלהם. תקיפה כזו יכולה להיעשות באמצעות שימוש בנשק כללי כמו פצצות שימוש-כללי, מצרר, מונחות-לייזר או אחרות. כמו כן, קיימות מערכות נשק שתוכננו במיוחד למטרות דיכוי הגנה אווירית.
נשק שתוכנן במיוחד למטרת דיכוי הגנה אווירית הוא טיל נגד קרינה (באנגלית: Anti-radiation missile בקיצור: ARM). טיל זה משוגר מהאוויר או מהקרקע, מתביית על הקרינה הנפלטת ממכ"ם האויב, ובכך מביא להשמדתה של תחנת המכ"ם – או להפסקת פעולתה על ידי מפעיליה, מחשש שתתגלה ותיפגע.
ראו גם

ויילד ויזל
יחידה 555
מבצע ערצב 19
| אמנות המלחמה |
| --- | --- | --- |
| אמנות המלחמה | טקטיקה • אופרטיבה צבאית • אסטרטגיה • דוקטרינה צבאית • תורת לחימה • הונאה |  |
| מושגי יסוד | לחימה • קרב • מערכה • מלחמה • מלחמה כוללת • מלחמת מנע • לוחמת חלל • לוחמה אווירית • לוחמה ימית • לוחמת תמרון • לוחמת שחיקה • לוחמה אסימטרית • מלחמה בטרור • מלחמת אזרחים • צבא |  |
| הוגים וספרים | סון דזה / אמנות המלחמה • וגטיוס / מדעי הצבא • קרל פון קלאוזביץ / על המלחמה • אלפרד פון שליפן • בזיל הנרי לידל הארט / אסטרטגיה של גישה עקיפה • מרטין ון קרפלד |  |
| טקטיקה ומערכים צבאיים | טקטיקה ומערכים צבאיים |  |
| מערכים צבאיים |  מערך ריבוע • פלנקס • טסטודו • אימפי |  |
| טקטיקה | מכה מקדימה • מלחמת בזק • מתקפת נגד • אדמה חרוכה • קרב בלימה • מצור • הסגר • תנועת מלקחיים • כיתור • איגוף • איגוף אנכי • מארב • תקיפה אווירית • הפצצה טקטית • דיכוי הגנה אווירית • הפצצה אסטרטגית • לוחמה בשטח בנוי • לוחמת מנהרות • לוחמת שריון • לוחמה הררית • לוחמה מדברית • לוחמה אמפיבית • לוחמה נגד צוללות • לוחמה ביולוגית • לוחמה כימית • לוחמת רשת ("סייבר") • לוחמה אלקטרונית • לוחמה פסיכולוגית • לוחמה משפטית • לוחמה כלכלית • לוחמה לא קונבנציונלית • הפרד ומשול • מבצעים מיוחדים • גרילה • טרור • מפת מבצע |  |
| טקטיקות של | פרשים • חי"ר • שריון • ארטילריה • לחימה אווירית • לחימה ימית |  |
| אסטרטגיה לאורך ההיסטוריה | אסטרטגיה לאורך ההיסטוריה |  |
| בעת העתיקה | הטקטיקה והאסטרטגיה היוונית • הטקטיקה והאסטרטגיה ההלניסטית • הטקטיקה והאסטרטגיה הרומית |  |
| בימי הביניים | הטקטיקה והאסטרטגיה המוסלמית • הטקטיקה והאסטרטגיה האירופאית בימי הביניים • הטקטיקה והאסטרטגיה המונגולית |  |
| בעת החדשה | הטקטיקה והאסטרטגיה האמריקאית בעת החדשה • הטקטיקה והאסטרטגיה גרמנית בעת החדשה • הטקטיקה והאסטרטגיה סובייטת בעת החדשה • הטקטיקה והאסטרטגיה האירופית בעת החדשה • הטקטיקה והאסטרטגיה במאה ה-20 |  |
ערך זה הוא קצרמרבנושא תעופה ובנושא צבא. אתם מוזמנים לתרום לוויקיפדיה ו.
אנתוני קידיס

| --- | --- |

 לידה:  1 בנובמבר 1962 (בן 61) גרנד ראפידס, ארצות הברית 
 שם במה:  Antwan the Swan 
 מוקד פעילות:  ארצות הברית 
 תקופת הפעילות:  מ-1983 
 מקום לימודים:  אוניברסיטת קליפורניה בלוס אנג'לס, תיכון פיירפקס 
 סוגה:  רוק, פאנק רוק, רוק אלטרנטיבי 
 סוג קול:  בריטון 
 שפה מועדפת:  אנגלית 
 צאצאים:  Everly Kiedis 
 מספר צאצאים:  1 
 redhotchilipeppers.com
 פרופיל ב-IMDb
 
אנתוני קידיס (באנגלית: Anthony Kiedis; נולד ב-1 בנובמבר 1962) הוא מוזיקאי וזמר אמריקאי, סולן להקת הרוק רד הוט צ'ילי פפרז.